ร้านข้าวเหนียวปิ้งร้านนี้เค้ามีสโลแกนว่า “ปิ้งเมืองไทย ขายเมืองนอก” แต่ว่าเมืองไทยเค้าก็ขายนะ จุดเด่นของร้านนี้คือข้าวเหนียวเค้าจะนุ่มมาก แล้วก็หอมมาก ขนาดทิ้งไว้ข้ามคืนแล้วยังนุ่มอร่อยอยู่เหมือนเดิมเลย เราชอบกินไส้เบสิกเลยก็คือไส้เผือกกับไส้กล้วย ไส้เผือกเค้าจะหวานนิดๆ ไม่หวานจนแสบคอ ส่วนไส้กล้วยก็ไม่ฝาด ส่วนไส้อื่นที่อร่อยไม่แพ้กันเลยก็คือไส้กุ้งกับไส้ทุเรียน อย่างหลังนี่ไม่ค่อยเห็นเค้าทำกันเท่าไหร่ด้วยนะ ถ้าอยากรู้ว่าอร่อยขนาดไหนถึงส่งไปขายถึงเมืองนอกได้ก็ต้องลองไปชิมกันดู